Vieux Lyon

Vieux Lyon (esperante Malnova Liono) estas la mezepoka kaj renesanca urbocentra kvartalo de Liono. Ĝi situas rande de la rivero Saono, piede de la monteto Fourvière ĉe la dekstra, okcidenta bordo de Saono. La kvartalo estas parto de la urba arondismento 5. La kvartalo plu dividiĝas en la tri kvartaletojn Saint-Jean Sankta Johano, Saint-Paul Sankta Paŭlo kaj Saint-Georges Sankta Georgo - kiuj evidente havas siajn nomojn laŭ la mezepokaj katolikaj paroĥoj kaj laŭ tri samnomaj grandaj kristanaj preĝejoj. Famaĵo de ĉi kvartalo estas la transstratoj (en la Liona lingvo Traboule). Tio estas etaj vojoj, padoj, ŝtupetaroj sub la domoj, kiuj kunligas la aliajn stratojn. Vidu ankaŭ Vieux Lyon - Cathédrale Saint-Jean (stacio en Liono)